Johannes Althusius

Johannes Althusius (Althaus, Alphusius; * okolo 1563, Diedenshausen – † 12. august 1638, Emden) bol nemecký filozof, filozof práva, politológ.

Vypracoval prirodzeno-právnu náuku, ktorá bola stoicko-kresťansky orientovaná a zakladala sa na  kalvinizme. Podľa Althusia panovník vládne so súhlasom ľudu a pokiaľ nedbá na prirodzené práva človeka (na právo na slobodu) a porušuje platné zákony krajiny, stráca oprávnenosť vládnuť a možno ho zosadiť. 

Vďaka myšlienkam, ktoré vyjadril vo svojej práci z roku 1603 Politica methodice digesta atque exemplis sacris et profanis illustrata, ho mnohí považujú za prvého naozajstného federalistu.

Zdroj 
 

Nemeckí filozofi
Politickí filozofi
Filozofi práva
Narodenia v  16. storočí
Úmrtia v 1638